RKP: 14398

Naziv korisnika: OŠ Velika Mlaka

Adresa korisnika: Velika Mlaka, Bruna Bušića 7

**OBRAZLOŽENJE IZVRŠENJA PRORAČUNA 01.01. – 31.12. 2024. GODINE**

|  |
| --- |
| **1. OPĆI DIO** |

1. PRIHODI I PRIMICI

Škola je proračunski korisnik Grada Velike Gorice. Poslovanje škole odvija se preko poslovnog računa Riznice Grada Velike Gorice. Sredstva su osigurana financijskim planom za tekuću godinu koji se izrađuje temeljem Uputa za izradu financijskog plana dobivenih od upravnog odjela za financije Grada Velike Gorice, te plana iz ostalih izvora

Financijski plan proračunskog korisnika sastoji se od plana za proračunsku godinu i projekcije za naredne dvije godine, a sadrži opći i posebni dio te obrazloženje financijskog plana.

Opći dio financijskog plana sastoji se od:

- Sažetka računa prihoda i rashoda koji prikazuje ukupne prihode poslovanja i prihode od prodaje nefinancijske imovine, ukupne rashode poslovanja i rashode za nabavu nefinancijske imovine.

- Računa prihoda i rashoda koji prikazuje ukupne prihode i rashode iskazane prema izvorima financiranja i ekonomskoj klasifikaciji na razini skupine te rashode iskazane prema programskoj klasifikaciji.

- Prenesenog viška prihoda nad rashodima koji se prenosi u cijelosti i koristi u jednoj proračunskoj godini za koju se financijski plan donosi.

Posebni dio financijskog plana sastoji se od plana rashoda iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Financijski plan izrađuje se prema izvorima financiranja.

Osnovni izvori financiranja po usvojenim šiframa su :

1.1.Opći prihodi i primici

3. Vlastiti prihodi

3.2. Vlastiti prihodi PK

3.3.Višak vlastitih prihoda

4. Prihodi za posebne namjene

4.2. Prihodi za posebne namjene PK

4.3.Višak prihoda za posebne namjene

5. Pomoći

5.2. Pomoći PK

5.3.Višak prihoda iz pomoći

6. Donacije

6.2. Donacije PK

6.3. Višak prihoda iz donacija

7. Prihodi od prodaje ili zamjene nefinancijske imovine i naknade s naslova osiguranja

7.2. Prihodi od prodaje ili zamjene nef. imovine i naknade s naslova osiguranja PK

7.3. Višak prihoda od prodaje ili zamjene nef.imovine i naknade s naslova osiguranja

9. Pomoći od državne riznice

9.2. Pomoći od državne riznice –PK

U izvor financiranja **opći prihodi i primici** uključeni su prihodi ostvareni iz nadležnog proračuna, a koji se evidentiraju u okviru podskupine 671 Prihodi iz proračuna za financiranje redovne djelatnosti proračunskih korisnika.

Izvor financiranja **vlastiti prihodi** čine prihodi ostvareni obavljanjem poslova na tržištu i u tržišnim uvjetima. ( najam školskog prostora)

Vlastiti prihodi evidentirani su u okviru podskupine 661 Prihodi od prodaje proizvoda i robe te pruženih usluga.

Izvor financiranja **prihodi za posebne namjene** čine prihodi čije su korištenje i namjena utvrđeni posebnim zakonima i propisima.

U OŠ Velika Mlaka to je : sufinanciranje cijena prehrane-produženi boravak, izvanredni prijevozi učenika, te su evidentirani u okviru podskupine 652.

Izvor financiranja **pomoći** čine prihodi iz drugih proračuna te ostalih subjekata unutar općeg proračuna. Evidentiraju se u okviru podskupine 636 i 638.

Izvor financiranja **donacije** čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna, a evidentirani su u okviru podskupine 663.

Izvor financiranja evidentiran u okviru podskupine 652 također su i **prihodi od prodaje ili zamjene nefinancijske imovine i naknade s naslova osiguranja** a čine ih prihodi ostvareni prodajom ili zamjenom nefinancijske imovine i od naknade štete s osnove osiguranja, a mogu se koristiti samo za kapitalne rashode. Kapitalni rashodi jesu: rashodi za nabavu nefinancijske imovine, rashodi za održavanje nefinancijske imovine.

2. RASHODI I IZDACI

Uputama za izradu financijskog plana određeni su limiti za financiranje rashoda.

Limiti se utvrđuju ovisno o sredstvima potrebnim za provedbu postojećih programa, odnosno aktivnosti i o sredstvima potrebnim za provedbu novih ili promjenu postojećih programa odnosno aktivnosti.

U izvoru financiranja Opći prihodi i primici evidentirani su rashodi za financiranje redovne djelatnosti škole. Osim materijalnih rashoda, tu su i rashodi za prijevoz učenika putnika, za sufinanciranje Škole u prirodi, nabavu radnih materijala za učenike škole, te rashodi za plaće zaposlenih djelatnika u produženom boravku. Tu su također evidentirani i rashodi za nabavu dugotrajne imovine i kapitalna ulaganja.

Unutar izvora financiranja Prihodi za posebne namjene nalaze se rashodi za nabavu namirnica za školsku kuhinju za obroke učenika u produženom boravku.

Izvor financiranja Pomoći osigurava nabavu voća i mlijeka za sve učenike škole jednom tjedno za projekt Shema školskog voća i mlijeka, nabavu namirnica za pripremanje obroka za sve učenike škole do visine 1,33 eura po danu po učeniku temeljem Odluke Vlade o sufinanciranju prehrane učenika, nabavu udžbenika i radnih udžbenika za učenike škole, troškove organizacije učeničkih natjecanja, kao i refundacije troškova odlaska učenika naše škole na županijska ili državna natjecanja, troškove Županijskih stručnih vijeća, troškove nabave menstrualnih higijenskih potrepština .ta.

Izvor financiranja Pomoći od državne riznice osigurava isplatu plaća i materijalnih prava zaposlenima u školskoj ustanovi.

|  |
| --- |
| 2. POSEBNI DIO |

**Naziv programa: 7009 - Javne potrebe u školstvu**

Opis programa: djelatnost osnovnog obrazovanja u školi obuhvaća opće obrazovanje te druge oblike obrazovanja djece . Obavlja se kao javna služba u skladu sa zakonom i propisima donesenim na temelju zakona, nacionalnog kurikuluma, nastavnog plana i programa, školskog kurikuluma te godišnjeg plana i programa rada škole.

Ciljevi provedbe programa:

* osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima,
* razvijati učenicima svijest o nacionalnoj pripadnosti, očuvanju povijesno-kulturne baštine i nacionalnog identiteta,
* odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijetu, za poštivanje različitosti i toleranciju te za aktivno i odgovorno sudjelovanje u demokratskom razvoju društva,
* osigurati učenicima stjecanje temeljnih (općeobrazovnih) i stručnih kompetencija, osposobiti ih za život i rad u promjenjivom društveno-kulturnom kontekstu prema zahtjevima tržišnog gospodarstva, suvremenih informacijsko-komunikacijskih tehnologija i znanstvenih spoznaja i dostignuća,
* osposobiti učenike za cjeloživotno učenje.

Pokazatelji uspješnosti: Odvijanje nastavnog procesa osigurano je kroz financiranje redovnog poslovanja koje uključuje rashode za materijal, energiju, prijevoz učenika iz područne škole, usluge održavanje objekta i opreme, nabavu potrebne opreme, te ostale nespomenute rashode potrebne za poslovanje Škole. Iznos potrebnih sredstava financiran je iz sredstava osnivača škole, Grada Velike Gorice, a dio iz decentraliziranih sredstava. Decentralizirane funkcije su rashodi koji su posebnim zakonima za osnovno i srednje školstvo, socijalnu skrb, zdravstvo i vatrogastvo preneseni na jedinice lokalne i područne (regionalne) samouprave.

Osim redovnog nastavnog procesa omogućena je i prehrana svih učenika u školi na temelju Odluke o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024. godinu te opskrbu škole menstrualnim higijenskim potrepštinama.

**Naziv programa: 7010 - Šire javne potrebe u školstvu**

Programom su financirana sredstva za plaće i materijalna prava svih zaposlenika u škoil., dodatni sadržaji u djelatnosti odgoja i obrazovanja koji su planirani u školskom kurikulumu i godišnjem planu i programu škole (izvanučionička nastava), te nabava udžbenika i nastavnih materijala za učenike škole.

Osim navedenih programa imamo Projekt T700015 Svako dijete ima pravo na obrazovanje VII

Tu su iskazani troškovi plaća i materijalnih prava pomoćnika u nastavi

Velika Mlaka , 19.02.2025.

Ravnatelj:

Zrinka Šućur, prof